b'\n_START_ARTICLE_\nAcemmeditation\n_START_PARAGRAPH_\nAcemmeditation er en norskudviklet metode til afsp\xc3\xa6nding og personlig v\xc3\xa6kst. Teknikken er lydbaseret og udf\xc3\xb8res ved at man gentager en metodelyd i tankerne s\xc3\xa5 uanstrengt som muligt mens \xc3\xb8vrige tanker, stemninger og billeder \xe2\x80\x93 under \xc3\xa9t kaldet spontanaktivitet \xe2\x80\x93 f\xc3\xa5r lov til at komme og g\xc3\xa5 som de vil._NEWLINE_Acemmeditation praktiseres oftest to gange dagligt: en halv time om morgenen og en halv time sent p\xc3\xa5 eftermiddagen. Almindelige resultater af teknikken er bedre s\xc3\xb8vn, bedre koncentration og st\xc3\xb8rre overskud. P\xc3\xa5 l\xc3\xa6ngere sigt vil daglig udf\xc3\xb8relse kunne bidrage til st\xc3\xb8rre selvindsigt og personlig v\xc3\xa6kst._NEWLINE_Teknikken som l\xc3\xa6res p\xc3\xa5 kursus i organisationen Acems regi, er neutral, ikkereligi\xc3\xb8s, ikkemystisk og baseret p\xc3\xa5 vestlig psykologi og livsstil.'